arnastofnun/IGC-2024 huggingface dataset:
Lengjubikar kvenna í knattspyrnu 2016

Lengjubikarinn eða Deildarbikarkeppni kvenna í knattspyrnu, er haldin í 16. sinn upphafi árs 2016.

29 lið leika í keppninni sem að spiluð er í þremur deildum; A, B og C. Sigurvegari er krýndur í hverri deild fyrir sig.

Þann 30. apríl tryggði ÍBV sér sigur í A-deild Lengjubikarsins með 3-2 sigri á liði Breiðabliks.

Valur var krýnt sigurvegari í B-deild Lengjubikarsins eftir að hafa unnið riðilinn með fullt hús stiga.

Þann 3. maí tryggðu Haukar sér sigur í C-deild Lengjubikarsins eftir 2-0 sigur á Keflavík.

A deild.

Sex efstu liðin í Úrvalsdeildinni 2015 léku í A deild Lengjubikarsins. Spilað var í einum riðli og unnu fjögur efstu liðin sér sæti í undanúrslitum.

Riðlakeppni.

"Lokaniðurstaða"

Markahæstu Leikmenn.

"Lokaniðurstaða"

B deild.

Sex neðstu liðin í Úrvalsdeildinni 2015 léku í B deild Lengjubikarsins ásamt tveimur efstu liðunum í 1. deild kvenna 2015. Spilað var í einum riðli og var lið Vals krýnt sigurvegari.

Riðlakeppni.

"Lokaniðurstaða"

Markahæstu Leikmenn.

"Lokaniðurstaða"

C deild.

Liðin í 1. deild kvenna, fyrir utan tvö efstu liðin frá 2015, mynduðu C deild Lengjubikarsins. Leikið var í þremur riðlum og komust fjögur lið í undanúrslitin.
Mýrelfting

Mýrelfting (fræðiheiti: "Equisetum palustre") er elfting sem vex á Íslandi.
Fjallalerki

Fjallalerki ("larix lyalli") er lerkitegund sem vex í fjallendi Norður-Ameríku (Klettafjöll og Fossafjöll). Það er einstofna tré með mjóa og óreglulega krónu og nær allt að 25 metrum að hæð.
Perureynir

Perureynir, ("Sorbus domestica") er tré af rósaætt.

Útbreiðsla og búsvæði.

Perureynir vex villtur á hæðum og fjöllum upp í 700 m.h.y. sjávarmáli í norður Afríku (Algeríu), Evrópu (Spáni, suður Frakkland, suður Þýskaland, Austurríki, Ítalíu, Ungverjalandi, Úkraínu og Balkansvæðinu), ásamt vestur Asíu (Kýpur, Tyrkland og Kákasus). Utan þess svæðis er hann ræktaður (til dæmis til suður Svíþjóð) eða hefur villst úr ræktun. Perureynir kýs kalkríkan jarðveg og vex oft með Loðeik ("Quercus pubescens"). Tréð er hægvaxta, en aftur á móti getur það orðið að 600 ára gamalt.

Lýsing.

Perureynir verður allt að 20m hár og 4m í ummál. Börkurinn er fyrst grágrænn, sléttur, síðar brúnn með miklu af smáum sprungum/ flögum.

Brumin eru slétt, rúnnuð og græn. Sem skilur á milli hans og Ilmreynis ("S. aucuparia"), sem hefur hærð, ydd og dökk fjólublá brum.

Blöðin hanga niður og eru samsett - fjöðruð, með 5 til 10 pör af smáblöðum. Blöðin likjast reyniblöðum, en eru stærri og eru tennt tvo þriðju kantsins. Blöðin eru slétt og mattgræn, en verða hærð um blómgunartímann í maí - júní. Blómin eru hvít og rík af blómasafa. Berin eru um 3 sm löng og epal eða peru laga. Þau eru græn á skuggahliðinni og rauð sólarmegin, en verða brúnari og mjúkari við þroska.

Nytjar.

Berin eru æt og eru nýtt til dæmis til víngerðar. Viðurinn er hvítur, harður og sterkur.
Ridge Canipe

Ridge Canipe (fæddur Ridge Yates George Canipe 13. júlí, 1994) er bandarískur leikari sem er þekktastur fyrir hlutverk sín í Walk the Line og Supernatural.

Einkalíf.

Canipe er fæddur og upp alinn í Kaliforníu og byrjaði hann leiklistarferill sinn fimm ára gamall.

Ferill.

Sjónvarp.

Fyrsta sjónvarpshlutverk Canipe var árið 2003 í "Lucky". Síðan þá hefur hann komið fram sem gestaleikari í þáttum á borð við Angel, Drake &amp; Josh, og Desperate Housewives.

Canipe var með gestahlutverk sem ungur í Dean Winchester í Supernatural frá 2006-2007.

Kvikmyndir.

Fyrsta kvikmyndahlutverk Canipe var árið 2006 í Bad New Bears. Síðan þá hefur hann komið fram í kvikmyndum á borð við Danika, , The Express og A Single Man.

Árið 2005 lék hann yngri útgáfuna af Johnny Cash í Walk the Line.

Verðlaun og tilnefningar.

Young Artist verðlaunin
Lindsey McKeon

Lindsey McKeon (fædd Lindsey Johnson McKeon 11. mars, 1982) er bandarísk leikkona sem er þekktust fyrir hlutverk sín í , One Tree Hill, The Guiding Light og Supernatural.

Einkalíf.

McKeon fæddist í Summit, New Jersey en ólst upp í Los Angeles, Kaliforníu. McKeon hefur verið gift Brant Hively síðan árið 2013.

Ferill.

Sjónvarp.

Fyrsta sjónvarpshlutverk McKeon var árið 1995 í "Boy Meets World". Síðan þá hefur hún komið fram sem gestaleikari í þáttum á borð við 3rd Rock from the Sun, , Cold Case, Veronica Mars, Necessary Roughness og NCIS.

Frá árunum 1996-2000, lék McKeon eitt af aðahlutverkunum í sem Katie Peterson. Árið 2000 lék hún persónuna Stella í unglinga/drama seríunni Opposite Sex en aðeins ein sería var gerð.

McKeon var með stór gestahluverk í The Guiding Light sem Marah Lewis, One Tree Hill sem Taylor James og Supernatural sem Tessa.

Kvikmyndir.

Fyrsta kvikmyndahlutverk McKeon var árið 2003 í Shredder. Síðan þá hefur hún komið fram í kvikmyndum á borð við What Doesn´t Kill You, Tandem,Indigenous og Flock of Dudes.
Flipareynir

Flipareynir ("Torminalis clusii") er tegund af "Sorbus" ættkvísl sem vex villt í Evrópu frá Englandi og Wales austur til Danmerkur og Póllands, suður til Afríku, og suðaustur til suðvestur Asíu frá Litluasíu til Kákasus og Alborz.

Hann e meðalstórt lauffellandi tré, um 15–25 m hátt, með bol allt að 1,3 m í þvermál. Börkurinn sléttur og brúngráleitur, en flagnar í köntuðum stykkjum sem sýnir dökkbrúnni börkinn undir. Blöðin eru 6 til 14 sm löng og breið með 2.5–5 sm blaðstilk, dökkgræn báðum megin, með fimm til níu þríhyrnda flipa; grunnparið vísar út á við, hin snúa meira fram og minnka eftir því sem nær dregur oddi, og fíntennta kanta; neðri hlið er fínhærð meðan þau eru ung, en báðar hliðar eru sléttar og glansandi síðar; haustliturinn er gulur til rauðbrúnn. Blómin eru 10–15 mm í þvermál, með fimm krónublöð og 20 rjómahvíta fræfla; þau eru í hálfsveip 5 til 12 sm í þvermál síðla vors eða snemmsumars, and og eru frjóvguð af skordýrum. Berið er kringlótt til aflangt, 10–15 mm í þvermál, grænleitt til brúnt, með smáum og ljósum loftaugum þegar það þroskast að hausti.

Það eru tvö afbrigði:

Nytjar og orðsifjar.

Berin eru æt og bragðast svipað döðlum, þó séu nú sjaldan nýtt til matar. Þau eru vanalega of herpandi til að éta fyrr en þau eru ofþroskuð. Þau voru hefðbundin jurtalækning við iðrakveisu (colic); latínuheiti trésins, "torminalis" þýðir 'góð gegn iðrakveisu'. fyrir notkun á humlum, voru berin notuð til að bragðbæta bjór.

Vísindaleg flokkun.

Flipareynir hefur stundum verið settur í eigin ættkvísl, "Torminalis" Medik. (ranglega "Torminaria" M.Roem. og "Torminaria" Opiz). Þetta er tvílitna tegund sem fjölgar sér með kynæxlun og getur myndað tví- og fjöllita blendinga með tegundum af undirættkvíslinni "Aria". Allnokkrar mjög staðbundnar apomictic (fjölga sér með geldæxlun) fjöllitna tegundir af upphaflega blendingsuppruna milli "Sorbus torminalis" og ýmissa tegunda af undirættkvíslinni "Aria" fyrirfinnast í Evrópu, þar á meðal "Sorbus latifolia" (frá Fontainebleau), og "Sorbus bristoliensis" (frá Bristol).

Litningatalan er 2n = 34
Dimma (hljómsveit)

Dimma er íslensk þungarokkshljómsveit sem stofnuð var 2004. Stofnmeðlimirnir og bræðurnir Ingólfur og Sigurður Geirdal höfðu áður í hljómsveitinni Stripshow. Á fyrstu tveimur breiðskífum Dimmu söng Hjalti Ómar Ágústsson. Árið 2011 gengu trommuleikarinn Birgir Jónsson og söngvarinn Stefán Jakobsson til liðs við sveitina. . Hljómsveitin hefur spilað með Sinfóníuhljómsveit Íslands og Bubba Morthens í Hörpu. Árið 2020 tók hljómsveitin í Söngvakeppni Sjónvarpsins fyrir Eurovision og lenti hún í 2. sæti á eftir Daða og Gagnamagninu með lagið "Almyrkvi".
Norðurbandalagið

Norðurbandalagið getur átt við um:
Bónóbósimpansi

Bónóbósimpansi, bónóbóapi eða bónóbó ("Pan paniscus") (áður kallaður dvergsimpansi), er ein tveggja tegunda í ættkvísl simpansa. Ásamt almennum simpansa er hann sú tegund sem skyldust er manninum.

Bónóbósimpansinn finnst á 500.000 ferkílómetra svæði í Austur-Kongó og telur 30.000 til 50.000 dýr. Erfitt hefur verið að áætla fjölda vegna stríðsástands í landinu. Alþjóðlegu náttúruverndarsamtökin telja hann til tegunda í útrýmingarhættu.

Bónóbósimpansi er alæta og étur stundum kjöt annarra spendýra svo sem svifíkorna, þótt hann sé meiri jurtaæta en frændi hans simpansinn. Hann er grennri og smærri en simpansi.

Rannsóknir hafa sýnt að kvendýrin hafa háa stöðu innan samfélags bónóbósimpansa. Þó karldýrin séu sterkari mynda kvendýr nána, samstillta hópa sem geta haft vald yfir karldýrunum. Átök eru sjaldgæf. Stigveldi þekkist innan tegundarinnar en er minna áberandi en hjá öðrum prímötum.

Tegundin er fjöllynd og tvíkynhneigð er algeng. Vegna þess hve óvíst er að rekja faðerni afkvæmis þá elur móðirin það upp. Bónóbósimpansar eru eina dýrategundin fyrir utan manninn þar sem munnmök og trúboðastelling eru stundaðar. Snípur kvendýranna er stærri en í flestum spendýrum.

Uppgötvast hefur að þeir beita rödd sinni til tjáskipta á fjölbreytilegri hátt en áður var talið. Raddbeiting þeirra líkist tjáskiptum mennskra barna á máltökuskeiði. Bónóbóapinn Kanzi er líklega frægasta dæmið, en hann lærði mikinn fjölda myndtákna undir leiðsögn vísindakonunnar Sue Savage Rumbaugh, og nokkrar bendingar úr bandaríska táknmálinu líka.
Silja Arngrímsdóttir

Silja Arngrímsdóttir er persóna í norsku bókaseríunni Sagan um Ísfólkið eftir Margit Sandemo. Silja birtist fyrst sem aðalpersónan í bókinni Álagafjötrar árið 1982.
Steven Wilson

Steven John Wilson er enskur rokktónlistarmaður sem fæddur er Kingston upon Thames í London árið 1967. Hann er hvað þekktastur fyrir hljómsveit sína Porcupine Tree en hefur tekið þátt í ýmsum hljómsveitum og verkefnum. Hann hefur unnið sem upptökustjóri fyrir hljómsveitir eins og Opeth og Orphaned Land og endurhljóðblandað plötur frá m.a. King Crimson, Jethro Tull, , Tears for Fears, Gentle Giant og Yes. Á sólóferli sínum hefur hann búið til framúrstefnutónlist og framsækið rokk en á síðari árum hefur hann farið meira í aðgengilegri og í átt að poppi.

Wilson fékk verðlaun fyrir bestu plötu ársins á Progressive Music Awards verðlaunaafhendingunni árið 2015 fyrir plötuna "Hand. Cannot. Erase". Wilson er þekktur fyrir að koma fram á sviði berfættur en honum þykir þægilegra að geta skipt um gítarpedala með tánum.
Villingadalsfjall

Villingadalsfjall er hæsta fjall í Norðeyjum í Færeyjum og þriðja hæsta fjall Færeyja. Það er staðsett á Viðoy og er 841 metrar yfir sjávarmáli. Norðurendi fjallsins kallast Enniberg en það er annað hæsta standberg í Evrópu.
Sadiq Khan

Sadiq Khan (f. 8. október 1970 í Tooting, London) er núverandi borgarstjóri í London. Hann var kjörinn í maí 2016 með 57% atkvæða og tók við af Boris Johnson. Khan er meðlimur Verkamannaflokksins og er lýst sem sósíaldemókrata.

Khan er af pakistönstum ættum og unnu foreldrar hans verkamannastörf; faðir hans sem strætisvagnabílstjóri og móðir hans sem saumakona. Hann lærði lögfræði og sérhæfði sig í mannréttindum. Khan hefur gegnt þingmennsku í Bretlandi og var meðal annars samgönguráðherra í stjórn Gordon Brown árið 2008.

Hann er fyrsti músliminn til að gegna borgarstjórastöðu í evrópskri höfuðborg. Við kjör sitt lofaði hann að vera borgarstjóri allra Lundúnabúa og beita sér gegn ójöfnuði.

Khan hefur kosið með hjónaböndum samkynhneigðra og sótti minningarathöfn um helförina í byrjun borgarstjórnartíðar sinnar.
Lundaveldið

Lundaveldið (um 1665-1887), var afrískt sambandsríki þar sem nú eru Austur-Kongó, norðausturhluti Angóla og norðvesturhluti Sambíu. Miðstöð þess var í Katanga.

Árið 1680 réði Lundaveldið yfir 150.000 km² lands. Á hátindi sínum á 19. öld hafði það tvöfaldast að stærð og náði yfir 300.000 km². Ríkið átti öflugan her og myndaði pólitísk tengsl við konungsætt Lubaveldisins með mægðum.
Bessadýr

Bessadýr (fræðiheiti: "Tardigrada") eru fjölfrumungar og harðgerðustu lífverur sem fyrirfinnast. Þau voru uppgötvuð af þýska dýrafræðingnum Johann August Ephraim Goeze árið 1773.

Þau komu fram fyrir um 500 milljón árum, á perm-tímabili jarðsögunnar. Bessadýr geta lifað af við erfiðar umhverfisaðstæður, t.d. mikinn þrýsting, geislun, lifað án vatns og fæðu í mörg ár og mjög háan og lágan hita. Þau lifa í vatni en séu þau tekin upp úr því, losa þau líkamann við allan vökva og geta lifað þannig í dvala árum saman án þess að fá vatn. Þegar þau komast svo í snertingu við vatn á ný draga þau í sig vatn og lifna aftur við. Þess fyrir utan lifa þau í nokkra mánuði og upp í allt að 2 ár.

Útlit.

Líkamsbygging bessadýra er einföld og þau eru mjög lítil, sjaldan meira en 0,5 mm löng. Þau hafa fjögur fótapör og nota þrjú þeirra til hreyfingar. Á fótunum eru allt að 8 klær.

Fæða.

Bessadýr eiga heima alls staðar um jörðina. Þau eru rándýr og éta smærri lífverur, gerla, þörunga, frumdýr og jafnvel önnur bessadýr.

Æxlun.

Bessadýr eru með kynkirtla sem eru rétt fyrir ofan garnirnar, Kvendýrin hafa þarfagang sem þjónar bæði æxlun og úrgangslosun. Þar losa þau út egghylki sem karldýrin frjóvga.
Snoðreynir

Snoðreynir ("Sorbus glabriuscula") er reynitegund upprunin frá Yunnan í Kína.
Nútími

Nútími er hugtak sem vísar bæði til ákveðins sögulegs tímabils (til dæmis nýaldar eða tímans eftir iðnbyltinguna um 1800) og tiltekinna gilda, viðhorfa og athafna eins og trúleysi, einstaklingshyggju og þéttbýlisvæðingu sem er stillt upp sem andstöðu við einkenni „eldri“ samfélaga, eins og hefðir, trú og samhygð. Hugtakið er þannig gjarnan notað með vísun í einhvers konar rof milli „okkar tíma“ og fortíðar sem getur verið eftir atvikum miðaldir, endurreisnin eða upplýsingin. Ýmsar heimspeki- og listastefnur hafa vísað í hugtakið í gegnum tíðina, eins og módernismi og nútímalist.

Franska ljóðskáldið Charles Baudelaire notar hugtakið "modernité" árið 1863 í ritgerðinni "Le Peintre de la vie moderne" („Málari nútímalífs“) til að lýsa tilveru stórborgarbúa sem einkennist af ómarkvissu flandri milli tímabundinna upplifana og viðburða.

Ýmsir höfundar líta svo á að nútíminn hafi í raun liðið undir lok á 20. öld, ýmist með Síðari heimsstyrjöld, stúdentaóeirðunum á 7. áratugnum eða síðkapítalisma. Þekktastur þeirra sem talað hafa um eftirnútíma sem sögulegt tímabil er franski heimspekingurinn Jean-François Lyotard í bókinni "La condition postmoderne" árið 1979. Áður hafði hugtakið „póstmódernismi“ verið notað um árabil til að lýsa tilteknum stefnum í myndlist, tónlist og arkitektúr.
Evrópukeppnin í knattspyrnu 2016

Evrópukeppnin í knattspyrnu karla fór fram í Frakklandi árið 2016. Í fyrsta sinn voru 24 lið og í fyrsta sinn komst íslenska landsliðið á stórmót. Ísland var meðal 5 liða sem voru í fyrsta sinn í lokakeppninni en hin voru Albanía, Norður-Írland, Slóvakía og Wales.

Keppnin hófst þann 10. júní og lauk með úrslitaleik 10. júlí 2016. Riðlar voru sex og fjögur lið í hverjum þeirra. Í úrslitum mættust Frakkland og Portúgal og stóðu Portúgalir uppi sem sigurvegarar.

Keppnisvellir voru í Bordeaux, Lens, Lille, Lyon, Marseille, Nice, París, St-Etienne og Toulouse.
Ásareynir

Armeníureynir ("Sorbus hajastana") er reynitegund.

Útbreiðsla og búsvæði.

Í Armeníu er hann aðallega í Sevan, Aparan og Gegham. Einnig er hann í Kákasus. Búsvæði hans er í 1600–2400 metrum yfir sjávarmáli á grýttum hlíðum, í skógum og við trjálínu í háu grasi.

Lýsing.

Hár runni. Blöðin eru heil, oddbaugótt, tennt og leðurkennd. Um 9 til 13sm löng og 5 til 9 sm breið. Glansandi dökkgræn að ofan, að neðan þétt hvít lóhærð. Blómin eru hvít í hálfsveip. Berin eru dökkrauð.
Durand-línan

Dur­an-lín­an er landamæri á 2.660 km kafla milli Afganistan og Pakistan sem voru ákveðin af Bret­um. Af­gan­ir hafa aldrei viður­kennt þessi landamæri. Bretar höfðu háð tvö stríð við Afgani og neyddu árið 1893 Amir Abdur Rahman Khan af Afganistan með hótunum til að skrifa undir skjal um markalínu milli Afganistan og þáverandi Breska Indlands. Durand-línan er kennd við Sir Mortimer Durand sem var utanríkisráðherra í Breska Indlandi.
Almenningur

Almenningur er landsvæði á milli Kapelluhrauns og Afstapahrauns austan við Vatnsleysuvík í Vatnsleysustrandarhreppi. Fyrr á öldum var hraunið skógi vaxið en hann er allur löngu eyddur vegna beitar og hrístöku. Bæir á þessu svæði nefnast einu nafni Hraunabæir og áttu þeir óskipt beitiland í Almenningi. Af því stafar nafnið. Á síðustu öld var hraunið lítið beitt og hefur gróður þar því farið vaxandi aftur. Við gamla veginn um Almenning er Gvendarbrunnur, einn margra sem kenndir eru við Guðmund biskup góða.
Aleinn heima 5

Aleinn heima 5 (enska: "Home Alone 5") er bandarísk kvikmynd frá 2012.
Rakhnífur Ockhams

Rakhnífur Ockhams (eða rakhnífur Occhams) (lat. "lex parsimoniae": sparsemislögmálið) er regla í vísindum sem fæst við að uppræta óþarfa og flækjur við útskýringar á fyrirbæri. Með „rakhnífnum“ skera menn burt óþarfa svo eftir standi aðeins sú útskýring sem er einföldust og liggur beinast við. Rakhnífur Ockhams er kenndur er við Vilhjálm af Ockham sem var enskur fransiskusmunkur, skólaspekingur og guðfræðingur.
John Goodman

Jonathan Stephen "John" Goodman (f. 20. júní 1952) er bandarískur leikari.
Aladdín

Aladdín (arabíska: علاء الدين‎‎, "ʻAlāʼ ad-Dīn") er þjóðsaga sem er talin vera af miðausturlenskum uppruna þótt fátt sé í raun vitað um uppruna hennar annað en að Antoine Galland sem þýddi sagnabálkinn "Þúsund og eina nótt" bætti henni við ritið fyrir frönsku útgáfuna 1710. Hann sagðist hafa heyrt hana frá maróníta frá Sýrlandi í París. Engir upprunalegir textar með sögunni á arabísku hafa fundist utan tveir sem taldir eru falsanir, þ.e. þýðingar úr frönsku á arabísku gerðar eftir útgáfu Gallands.

Sagan segir frá fátækum dreng í Kína sem galdramaður frá Norður-Afríku ginnir til að aðstoða sig við að ná í töfralampa úr helli. Í lampanum er djinni sem gerir Aladdín ríkan og voldugan. Galdramaðurinn svíkur þá lampann út úr eiginkonu Aladdíns og flytur höll hans og alla íbúa hennar til Norður-Afríku. Aladdín kemst þangað með hjálp annars djinna sem býr í hring sem hann ber, nær lampanum og drepur galdramanninn.

Aladdín og töfralampinn er ein þekktasta sagan úr "Þúsund og einni nótt". Sagan var útfærð sem pantómíma af John O'Keefe í Bretlandi 1788 og hélt vinsældum sínum þar í 200 ár. Þar kemur „móðir Aladdíns“ fyrir og ýmsir hlutir úr öðrum sögum "Þúsund og einnar nætur". Árið 1906 kom út vinsæll söngleikur eftir James T. Tanner og W. H. Risque, "Hinn nýi Alladín". Aladdín kemur fyrir í fyrstu teiknimyndinni í fullri lengd, "Ævintýri Achmeds prins", frá 1926. Þekktasta teiknimyndaútgáfan er líklega Disney-myndin "Aladdín" frá 1992.
National Cycle Network

National Cycle Network er landsnet hjólaleiða í Bretlandi. Það var búið til af sjálfseignarstofnuninni Sustrans með styrk frá National Lottery. Tilgangurinn er að hvetja til hjólreiða og hjólaferðamennsku. Fyrsta leiðin var 8 km hjólaleið sem var lögð á aflagðri járnbraut við Saltford. Hún var tekin í notkun árið 1984. Árið 2014 náðu hjólaleiðirnar yfir 23.700 km. Einungis lítill hluti þeirra eru sérstakar hjólaleiðir og 70% er á almennum vegum en miðast við leiðir þar sem umferð er hæg eða lítil.

Leiðir í kerfinu eru merktar með sérstökum bláum skiltum með hvítum jaðri, mynd af hjóli og númeri. Mörg skilti sýna fjarlægð til næstu áfangastaða. Númer aðalleiða eru á rauðum grunni. Aðalleiðir í kerfinu eru 10 talsins. Leiðir 1-6 eru í Englandi, 7 í Skotlandi, 8 í Wales og 9 á Norður-Írlandi. Aukaleiðir sem skipta tugum eru númeraðar þannig að númer sem byrja á 7 eru í Skotlandi o.s.frv. Innan héraða geta verið styttri leiðir sem hafa sama númer og einhver aðalleið þótt þær séu ótengdar henni. Árið 2009 hófst vinna við að merkja þessar leiðir með þriggja talna númerum.
Ágsborgarjátningin

Ágsborgarjátningin er frá árinu 1530 og er höfuðjátning lútherstrúarmanna. Hún er margfalt viðameiri en postullega trúarjátningin, níkeujátningin eða aþanasíusarjátningin, og er kaflaskipt. Fyrri hluti hennar er um „Höfuðtrúargreinarnar“: Um guð, erfðasyndina, guðsson, réttlætinguna, embætti kirkjunnar, hina nýju hlýðni, kirkjuna, hvað kirkjan sé, skírnina, máltíð Drottins, skriftirnar, yfirbótina, neyslu sakramentanna, hina kirkjulegu stétt, kirkjusiði, borgaraleg málefni, endurkomu Krists til dóms, frjálsræðið, orsök syndarinnar, trúna og góðu verkin og um dýrlingadýrkun. Síðari hluti er um „Greinar sem telja upp ósiði sem hefur verið breytt“: Um báðar tegundir, hjónaband presta, messuna, skriftirnar, greinarmun fæðu, klausturheit og kirkjuvaldið
Sagres

Sagres er sókn í sveitarfélaginu Vila do Bispo í Algarve í Portúgal. Íbúafjöldi var tæplega 2000 manns árið 2011. Sagreshöfði er suðvesturoddi Evrópu.
Garðaberjaætt

Ribes er ættkvísl um 150 þekktra tegunda blómstrandi plantna sem vaxa á tempruðum svæðum Norðurhvels. Sjö undirættir eru viðurkenndar.

Ræktun.

Í ættkvísinni eru meðal annars berjategundirnar (sólber, rauðrifs, stikilsber), hélurifs, auk blendinga. Sólberjadrykkurinn Ribena drykkurinn dregur nafn sitt af ættkvíslinni.

Einnig eru í ættkvíslinni nokkrar skrauttegundir eins og "Rauðrifs".

Í lyf.

Blackfoot Indíánar notuðu rót "(Ribes hudsonianum)" við nýrnasjúkdómum og við vandamál vegna blæðinga. Cree Indíánar notuðu ber "Ribes glandulosum" sem frjósemisaukandi fyrir konur.
Jökulsá í Lóni

Jökulsá í Lóni er jökulsá á Suðausturlandi. Hún á upptök sín í Austur-Vatnajökli, nánar tiltekið Vesturdalsjökli. Hún rennur í gegnum hrikalegt landslag Lónsöræfa áður en hún kemur niður á flæðurnar í Lóni og lýkur sinni ferð í Lónsvík. Árið 2004 var opnuð göngubrú, sú stærsta á landinu, þar sem áin kemur niður að að Eskifelli. Áður hafði verið gerð göngubrú árið 1953 í Nesi nálægt Illakambi.
Tónlistarfélag Reykjavíkur

Tónlistarfélag Reykjavíkur er félag stofnað árið 1932 til að efla tónlistarstarfsemi á Íslandi. Undanfarar félagsins eru Hljómsveit Reykjavíkur, stofnuð 1925, og Tónlistarskólinn í Reykjavík, stofnaður 1930, en Tónlistarfélagið er bakhjarl skólans. Meðal stofnenda voru Ragnar Jónsson í Smára, Páll Ísólfsson skólastjóri Tónlistarskólans og ýmsir aðrir framámenn í Reykjavík. Félagið notaðist við ýmsar leiðir til að afla tekna og stóð fyrir tónleikahaldi og óperettusýningum og tónleikum erlendra listamanna. Árið 1947 fékk það leyfi til að reka kvikmyndahúsið Trípólíbíó í amerískum bragga við Aragötu á Melunum í Vesturbæ Reykjavíkur. Aðilar innan félagsins stóðu að byggingu Austurbæjarbíós árið 1947 en húsið var hannað til tónlistarflutnings auk kvikmyndasýninga. Árið 1962 reisti félagið Tónabíó í Skipholti og rak sem kvikmyndahús á neðri hæðinni til 1986 en Tónlistarskólinn var á efri hæðinni. Félagið stóð að stofnun Sinfóníuhljómsveitar Íslands árið 1950.
Ingólfsstræti 21

Ingólfsstræti 21 er friðað hús sem stendur við Ingólfsstræti í Reykjavík. Húsið er úr steinsteypu og er reist árið 1903. Það er ásamt Bankastræti 6 elsta íbúðarhúsið í Reykjavík sem reist var úr steinsteypu. Fyrsti eigandi hússins var Halldór Þórðarson bókbindari og forstjóri Félagsprentsmiðjunnar. Danskir fagmenn voru fluttir til landsins til að steypa upp húsið og gera skreytingar eins og rósettur og loftlista. Óskar Halldórsson síldarspekúlant bjó lengi í húsinu með fjölskyldu sinni.
Vatnshvolf

Vatnshvolf (fræðiheiti "Hydrosphere") er allt það vatn (haf, ár, vötn) sem finnst á, undir eða fyrir ofan yfirborð plánetu. Áætlað er að það séu 1386 milljón rúmkílómetrar af vatni á jörðinni. Í því er meðtalið vatn í fljótandi og föstu formi, grunnvatn, höf, stöðuvötn og ár. Saltvatn er 97.5% af þessum massa og ferskvatn því aðeins 2.5%.